ΓΡΑΠΤΗ ΕΡΩΤΗΣΗ E-2701/96 υποβολή: Karin Riis-Jψrgensen (ELDR) προς την Επιτροπή (15 Οκτωβρίου 1996)

Θέμα: Επιδοτήσεις των τιμών του ηλεκτρικού ρεύματος στην πρώην Λαϊκή Δημοκρατία της Γερμανίας

Στην VEAG, το γερμανικό γίγαντα στον τομέα του ηλεκτρισμού, κατανεμήθηκε το 70% της αγοράς ηλεκτρισμού στην πρώην Λαϊκή Δημοκρατία της Γερμανίας όταν η τελευταία έγινε μέλος της Ομοσπονδιακής Δημοκρατίας.

Προκειμένου να εξασφαλίσει την αγορά ηλεκτρισμού με βάση το λιγνίτη για τα 5 προσεχή χρόνια η VEAG προτίθεται να δαπανήσει 150 εκατ. DM ετησίως σε άμεσες επιδοτήσεις βάσει kWh για παροχή ηλεκτρισμού που υπερβαίνει το όριο του 70%.

Πιστεύεται ότι η επιδότηση των 150 εκατ. DM της VEAG θα χρησιμοποιηθεί προκειμένου να εστιασθεί στο τμήμα αυτό της αγοράς που περιλαμβάνει τους πλέον ευαίσθητους βιομηχανικούς πελάτες καθώς και τις εναλλακτικές/προγραμματισμένες εγκαταστάσεις αυτοπαραγωγών συνδυασμένης παραγωγής ενέργειας.

Θεωρεί η Επιτροπή ότι η προγραμματισμένη επιδότηση του ηλεκτρικού ρεύματος κατά τέτοιον τρόπο συμφωνεί με τους ισχύοντες κανόνες ανταγωνισμού της ΕΕ;

Δεν θεωρεί η Επιτροπή ότι η πρακτική αυτή συνιστά στρέβλωση του ανταγωνισμού, εφόσον η VEAG με την εν λόγω επιδότηση διατηρεί την πελατεία, η οποία, εάν ο ανταγωνισμός ήτο δίκαιος και διαφανής, θα προτιμούσε τη χρήση φιλοπεριβαλλοντικού ηλεκτρισμού με βάση το φυσικό αέριο από τη Δανία μέσω της νέας σύνδεσης Kontek ή την εγκατάσταση μονάδων αυτοπαραγωγών συνδυασμένης παραγωγής;

Κοινή απάντηση του κ. Karel Van Miert εξ ονόματος της Επιτροπής στις γραπτές ερωτήσεις E-2701/96 και E-2925/96 (27 Νοεμβρίου 1996)

Σύμφωνα με τις γερμανικές αρχές, οι συμφωνίες στο πλαίσιο της «Energiekonsensrunde Ost» συνήφθησαν την 21η Ιουλίου 1996 στο Erfurt, μεταξύ των Υπουργών Οικονομικών των νέων Lδnder, του Ομοσπονδιακού Υπουργού Οικονομικών, των εκπροσώπων του ενεργειακού τομέα της Ανατολικής Γερμανίας και των εκπροσώπων της βιομηχανίας λιγνίτη. Στόχος των συμφωνιών αυτών ήταν να εξασφαλίσουν, μακροπρόθεσμα, τον εφοδιασμό με ηλεκτρική ενέργεια στα ανατολικά Lδnder και να ενισχύσουν τα πλεονεκτήματα που παρουσιάζει η περιοχή αυτή για τη βιομηχανία. Οι γερμανικές αρχές τόνισαν ότι επρόκειτο μόνο για πολιτικές δηλώσεις και ότι οι συμφωνίες αυτές δεν εμπεριείχαν καμία νομική δέσμευση. Ούτε η ομοσπονδιακή κυβέρνηση, ούτε οι κυβέρνησεις των σχετικών Lδnder δεν ανέλαβαν καμία δέσμευση. Οι γερμανικές αρχές υπενθύμισαν επίσης ότι δεν υπήρχε καμία σύμβαση όσον αφορά τις εταιρείς Veag και Laubag ή άλλες εταιρείες. Οι γερμανικές αρχές αντέκρουσαν επίσης τον ισχυρισμό σύμφωνα με τον οποίο είχαν συναφθεί συμφωνίες με το Υπουργείο Οικονομικών της Δανίας.

Επιβεβαιώθηκε ωστόσο ότι η Veag θα προσφέρει στις περιφερειακές εταιρείες διανομής ενέργειας ετήσια έκπτωση ύψους 150 εκατ. DM εάν προμηθεύονται από αυτήν περισσότερο από 70% των ενεργειακών αναγκών τους. Η έκπτωση αυτή αφορά τις συμβάσεις για την παροχή ηλεκτρικής ενέργειας 20ετούς διάρκειας οι οποίες συνήφθησαν το 1990 από τον προκάτοχο της Veag με τους περιφερειακούς προμηθευτές ενέργειας της Ανατολικής Γερμανίας και αφορούν το 70% των ενεργειακών αναγκών τους. Στόχος της Veag είναι η καλύτερη χρησιμοποίηση των εγκαταστάσεων της παραγωγής ηλεκτρικής ενέργειας, 95% των οποίων ή και περισσότερο λειτουργούν με λιγνίτη.

Για τους λόγους αυτούς, η Επιτροπή εξετάζει επί του παρόντος αν η Veag προσφέρει εκπτώσεις βάσει οικονομικών κριτηρίων και σύμφωνα με τους κανόνες ανταγωνισμού της συνθήκης ΕΚ.